อยากทราบว่า ตอนตรวจภายในมีเลือดออกมา เกิดจากสาเหตุอะไรค่ะ แล้วจะเป็นอะไรมั้ยค่ะ
สวัสดีค่ะ เลือดออกระหว่างตรวจภายในอาจเกี่ยวกับการบาดเจ็บหรือฉีกขาดของเนื้อเยื่อที่ปากมดลูก ช่องคลอด หรืออวัยวะเพศขณะทำการตรวจ แต่เกิดได้น้อย เนื่องจากแพทย์มักตรวจอย่างนุ่มนวลและใช้เครื่องมือขนาดเหมาะสม อาจเกิดจากสาเหตุอื่นๆที่ไม่เกี่ยวกับการตรวจภายในก็ได้ เช่นมีติ่งเนื้อที่ปากมดลูกหรือมดลูก มีการอักเสบหรือติดเชื้อที่ปากมดลูก มดลูก ช่องคลอด หรือเกิดจากรังไข่ผลิตฮอร์โมนออกมาในปริมาณที่ไม่เหมาะสม เป็นต้นแนะนำว่าถ้าตอนนี้ยังเลือดไหลออกไม่หยุด ปวดหน่วงท้องน้อยมาก ควรกลับไปพบแพทย์เพื่อตรวจซ้ำอีกครั้งเพื่อหาสาเหตุของการเลือดออก ในเบื้องต้นงดการมีเพศสัมพันธ์ ไม่สวนล้างช่องคลอด ระวังการกระทบกระแทกที่บริเวณอวัยวะเพศ